
Cyflwyniad

Er mwyn disgrifio'n effeithiol ddigwyddiad dysgu a gynhaliwyd yn ystod yr ystafell ddosbarth, cynhaliwyd arsylwadau mewn ysgol arloesol yn Ne Cymru. Mae gan yr ysgol tua 630 o fyfyrwyr o’r oedran 3 i 19 mlwydd oed, gyda 164 o blant yn yr adran gynradd. Nod yr ysgol yw gweithio fel teulu er mwyn creu dysgwyr uchelgeisiol a galluog trwy greu cyfleoedd i bob unigolyn mwynhau’r profiad addysgol ac i ddatblygu’n llawn fel person. Mae 41% o blant yn dod o gartrefi sydd yn siarad Cymraeg, ond mae yna 90% o ddisgyblion yn siarad Cymraeg yn rhugl, (ESTYN, 2017). Mae tua 8% o’r disgyblion yn gymwys i gael prydau ysgol am ddim, sydd yn sylweddol is na’r cyfartaledd cenedlaethol, (Ibid). Gyda hyn mewn golwg, rwyf wedi dewis cadw'r ysgol yn ddienw yn unol â chanllawiau BERA (2018). Wrth wneud arsylwadau, mae’n bwysig bod yn ymwybodol o hawliau dynol plant gan hefyd bod yn ymwybodol o’r cyfrifoldebau sydd gyda chi. Felly, bydd y canllawiau yn cael eu hystyried yn barhaus er mwyn sicrhau bod yr arsylwadau canlynol yn foesegol. Bydd yr ysgol bellach yn cael ei gyfeirio fel Ysgol A. Chrybwyllir enw’r cyfranogwyr hefyd gan gyfeirio atynt gyda ffugenw er mwyn cynnal anhysbysrwydd a chyfrinachedd.

Rhan 1: Arsylwi

Credir bod arsylwi yn gasgliad systematig o dystiolaeth weledol, gan arwain at farn wybodus a'r newidiadau angenrheidiol i arferion derbyniol, (Tilstone, 1988: 6). I athrawon, mae arsylwi yn hanfodol i ddysgu, ond mae’n hefyd yn hanfodol i athrawon deall datblygiad ac anghenion plant er mwyn i ddysgu yn effeithiol, (Ibid: 1). Gall athrawon cynllunio cwricwlwm sydd yn cefnogi datblygiad ac anghenion plant trwy arsylwi gan ganolbwyntio yn benodol ar gyrhaeddiad, ymglymiad, cynnydd a mwynhad y plant, (Llywodraeth Cymru, 2008). Gall athrawon hefyd nodi sut mae plant yn datblygu eu sgiliau trwy arsylwi yn ystod gwahanol dasgau ffocws. Bydd hyn ym mhellach yn galluogi i’r athrawon i fod yn ymwybodol o ddealltwriaeth a dewisiadau’r plant. Fodd bynnag, dywed Papatheodorou, Luff a Gill (2013: 78) mae plant yn aml yn ymddwyn mewn ffordd wahanol os ydynt yn ymwybodol eu bod yn cael eu harsylwi. Mae sylwedydd sydd yn newydd i’r dosbarth hefyd yn gallu effeithio ar ymddygiad y plant, ac felly gall hyn effeithio dilysrwydd yr arsylwadau. Felly mae rhaid ystyried hyn wrth i mi wneud fy arsylwadau.

Mae arsylwi o fewn y dosbarth yn offeryn allweddol er mwyn i athrawon datblygu a gwerthuso yn effeithiol, (Martinez, Taut a Schaafa, 2016). Maent yn ddull sydd yn dod yn fwy poblogaidd o fewn yr ystafell dosbarth, ac yn aml yn cael ei defnyddio er mwyn elwa’r arsylwr a’r cyfranogwyr, (Wragg, 2012: 2). Gwelir bod arsylwi yn yr ystafell ddosbarth yn fecanwaith rheoli perfformiad sy'n prisio ansawdd yr addysgu yn ogystal ag effeithiolrwydd athrawon, (O’Leary, 2013: 1). Wrth arsylwi yn y dosbarth, mae rhaid ystyried y lleoliad, yr ysgogiad, adweithiau’r dasg a’r bobl, a chliwiau i weithredoedd gwybyddol, (Tilstone, 1988: 23). Ar gyfer yr aseiniad yma, rydw i wedi dewis gwneud arsylwadau naratif. Tra yn yr ysgol, roeddem yn gyfyngedig i amser i arsylwi ar y plant oherwydd diffyg cyfathrebu ynghylch yr arsylwadau. Roedd hyn hefyd yn golygu, yn ystod yr awr gyntaf o arsylwi, na chaniateir i mi gymryd nodiadau. Felly, fe wnes i wneud nodyn meddyliol o’m harsylwadau cyn eu cofnodi tu allan i’r ystafell dosbarth. At hynny, gallai hyn effeithio ar fy nghofnodion arsylwi oherwydd diffyg dilysrwydd a dibynadwyedd, er enghraifft, gallaf wedi anghofio gwybodaeth neu gofio’r wybodaeth yn anghywir. Fodd bynnag, ar ôl codi'r mater gyda'r trefnydd, roeddwn yn gallu gwneud nodiadau o fewn fy ail awr o arsylwi.

Dywed Papatheodorou, Luff a Gill (2013: 34) bod gwneud arsylwadau naratif yn galluogi i weithredoedd dyddiol y plentyn gael ei nodi'n fanwl ac yn gyson gan yr arsylwr. Felly, gall yr arsylwr cofnodi popeth sydd yn digwydd, gan gynnwys popeth maent yn clywed a gweld. Serch hynny, mae hi weithiau yn anodd cadw i fyny gyda phopeth sydd yn digwydd, a gall yr arsylwr colli digwyddiadau pwysig o ganlyniad. Yn yr un modd, nododd Hobart a Frankel (2004: 35) gallai arsylwr cofnodi gwybodaeth amhersonol os nad ydynt wedi cael digon o brofiad. Mae adnoddau fel pen, llyfr nodiadau ac oriawr neu ffon er enghraifft yw’r prif cyfarparai sydd angen yn ystod gwneud naratif, (Ibid: 37). Trwy gydol arsylwi, roedd yn anodd penderfynu beth oedd werth cofnodi gan fod digwyddiadau dysgu penodol yn digwydd yn barhaus. Roedd gwneud nodiadau naratif yn cymryd llawer o amser oherwydd roeddwn am gofnodi popeth roeddwn yn ystyried i fod yn bwysig.

Ar ôl ystyried fy arsylwadau naratif, fy ardal ddewisol o ffocws bydd dulliau adborth oherwydd yn ôl Ellis a Tod (2015: 56), mae adborth yn bwerus iawn i ddysgu. Yn yr un modd, mae Petty (2006: 85) yn dweud bod adborth da yn cael effaith mawr ar gyflawniad plant ac maent yn cael mwy o effaith ar ddysgu nag unrhyw ffactor cyffredinol arall. Er hynny, mae angen gweithgaredd a chynnyrch er mwyn bod yn llwyddiannus. Mae adborth hefyd yn debygol o gael dylanwad dwys ar hunan-barch a chymhelliant plant (Black a William, 1999). Maent hefyd yn gallu creu amgylchedd sydd yn gynnes ac yn gefnogol, ond gyda phwysau academaidd digonol i ganiatáu i gyflawniad gael ei optimeiddio, (Mujis a Reynolds, 2011: 131). Er mwyn rhoi adborth i blant yn effeithiol, rhaid cydnabod yr hyn sydd yn cael ei atgyfnerthu'n gadarnhaol ar gyfer y disgyblion mewn sefyllfa benodol. Yna, byd rhaid dysgu i ddefnyddio'r wybodaeth hon i lunio ymddygiadau dymunol, boed yn gymdeithasol neu'n academaidd, (Wheldall a Merrett, 1989: 54). Mae’n amlwg bod plant yn hoff o glywed pan ydynt yn llwyddo sydd yn codi hyder o ganlyniad. Fodd bynnag, mae'n bwysig hefyd ystyried bod adborth effeithiol yn mynd y tu hwnt i ddweud wrth y plant os ydynt yn gywir neu'n anghywir. Rhaid i athrawon roi adborth disgrifiadol i blant ynglŷn â statws eu dysgu mewn perthynas â'r meini prawf llwyddiant, gan hefyd holi am yr hyn y gall y plant ei wneud i symud ymlaen a chau'r bwlch, (Heritage, 2010: 13). Mae angen hefyd ystyried bod adborth yn fwyaf effeithiol pan mae'n ddidwyll ac yn naturiol, (Wheldall a Merrett, 1989: 54). Yn gyffredinol, er mwyn i'r adborth fod yn effeithiol, mae'n rhaid i’r adborth helpu plant i gymryd camau i symud ymlaen o fewn eu dysgu.

Gydag ystyriaeth i ganllawiau BERA, (2018), wrth son am fy nigwyddiad dysgu dewisol, byddaf yn cyfeirio at y plant o dan sylw gan ffugenw, sef  ‘Plentyn 1’ a ‘Plentyn 2’ er mwyn cynnal anhysbysrwydd a chyfrinachedd yr arsylwadau. Rydw i hefyd wedi ystyried erthygl 16 o’r UNCRC (1989) sydd yn datgan bod gan bob plant yr hawl i breifatrwydd a dylai'r gyfraith amddiffyn bywyd preifat, teuluol a chartref y plentyn. 

Cynhaliwyd fy nigwyddiad dysgu dewisol ar y mat yn ystod gweithgaredd a oedd yn seiliedig ar enwi’r organau dynol. Wrth roi adborth effeithiol, mae'n bwysig darparu cynulleidfa ar gyfer cyflawniadau'r plant fel bod gan eu gwaith ymdeimlad o bwrpas, (Pollard a Bourne, 1994: 158). Roedd y plant yn eistedd mewn rhesi yn wynebu’r athrawes. Yn gyntaf fe wnaeth yr athrawes a’r plant i gyd canu can yr organau wnaethant greu gyda’i gilydd fel dosbarth, gan ddefnyddio symudiadau a oedd yn gysylltiedig gyda’r organ. Yna ar ôl ailadrodd y gan er mwyn hybu hyder a dealltwriaeth y plant, fe wnaeth yr athrawes brofi gwybodaeth y plant trwy ofyn cwestiynau iddynt a oedd yn cynnwys adnabod yr organau dynol a grybwyllir yn y gan. Gan ddefnyddio’r system ffon lolipop i ddewis plant i ateb y cwestiwn, fe wnaeth yr athrawes gofyn i Blentyn 1 ar hap i ateb y cwestiwn. Nid oedd Plentyn 1 yn gwybod yr ateb. Roedd yn bwysig i’r athrawes ystyried mae plant yn methu, nid oherwydd nad ydynt yn gallu cynhyrchu cais da, ond oherwydd nad ydynt yn gwybod beth sydd yn cael eu gofyn honno, (Petty, 2006: 89). Felly, gallai’r plentyn fod wedi camddeall yr hyn y gofynnir amdanynt er enghraifft. Ar ôl aros ychydig i Blentyn 1 i ateb, rhoddodd yr athrawes yr opsiwn i Blentyn 1 ffonio ffrind. Roedd hyn yn golygu bod Plentyn 1 yn gallu dewis ffrind i’w helpu i ateb y cwestiwn. Felly, dewisodd Plentyn 1 ffrind i helpu ateb y cwestiwn. Yna, pan atebodd Plentyn 2, fe wnaeth yr athrawes rhoi adborth i’r ddau gan ddweud ‘da iawn;. Serch hynny, mae Pollard (2014: 366) yn dadlau nid yw sylwadau cyffredinol fel ‘da iawn’ yn helpu’r dysgwr i wella. I gefnogi hyn, mae Siencyn (2010: 149) yn dweud bod gormod o ddefnydd o ‘da iawn’ ac ati “yn cael eu cyfeirio at blant heb iddyn nhw ddeall beth yw testun y clod!”

Er hynny, yn annisgwyl, dywedodd yr athrawes wedyn i bawb ‘bloeddio yn dawel ac yn wyllt,’ fel dull o ddathlu a rhoi adborth cadarnhaol i Blentyn 1 a Phlentyn 2. Mae’r dull yma yn cyd-fynd gyda barn Mujis a Reynolds (2011: 187) sy’n datgan y dylai athrawon bwysleisio llwyddiant plant yn hytrach na’u methiannau. Gall gwneud hyn trwy dynnu sylw at y positif a bod gwneud camgymeriadau yn ffordd o ddysgu yn hytrach na rhywbeth i’w gywilyddio. Yn ogystal, dylid annog plant i ymdrechu am eu gorau personol, yn hytrach na chystadlu ag eraill neu gymharu eu canlyniadau gydag eraill. Roedd hyn yn ddigwyddiad effeithiol oherwydd er nad oedd Plentyn 1 yn gychwynnol yn gallu ateb y cwestiwn, mae'n dal i ganmol am geisio ac yn tynnu sylw at y positif. Bydd y dull hwn yn ei dro yn adeiladu hyder y plant. Cefnogir hyn gan Wheldall a Merrett (1989: 62) sy’n dweud y dylem anelu at ddefnyddio amrywiaeth o ddatganiadau adborth gan hefyd gwneud defnydd o ystumiau a chamau gweithredi priodol i’w cyd-fynd gyda’r adborth. Mae hi hefyd yn hollbwysig i blant ifanc fod yr adborth yn cael ei rhoi yn syth, a bod yna ddefnydd o adborth llafar pan fo’n bosib, gan y dylai adborth fod yn amserol ac yn glir, (Pollard, 2014: 365). Ar y llaw arall, mae Pollard (2014: 286) yn dadlau gall adborth yr athrawes fod yn llawer mwy manwl gywir a bod yna lle i wella.

Rhan 2: Cysylltu
Mae damcaniaethau adeiladol cymdeithasol o ddysgu yn cynnwys llawer o safbwyntiau o addysg, gan gynnwys dysgu darganfod, dysgu seiliedig ar broblemau a'r parth datblygiad procsimol. Mae'r damcaniaethau hyn yn deall addysg i fod yn broses weithredol, lle mae'r plant yn llunio barn eu hun o realiti trwy gymathu profiadau cymdeithasol a phersonol gyda chymorth yr athro. Mae hyn hefyd yn gyd-gyfansoddwr o'u hamgylchedd addysgu, (Yu, 2004). Un damcaniaeth adeiladol cymdeithasol sydd werth ystyried mewn perthynas ag adborth yw damcaniaeth Skinner. Cynigiodd Skinner, (1968: 30) fod dysgu yn ganlyniad o atgyfnerthu neu gosb ymddygiadau. Gellir defnyddio’r theori dysgu gymdeithasol mewn addysgeg fel dull o ddeall ymddygiadau’r plant. Yn ogystal, gall hefyd ddylanwadu ar y defnydd o fodelu ymddygiad da i blant yn yr ystafell dosbarth. Gan ystyried hyn, credaf fod adborth yn gysylltiedig ag atgyfnerthu. Bydd rhoi adborth i blant yn effeithio ar y ffordd y maent yn ymddwyn yn y dyfodol, boed hynny'n adborth negyddol neu gadarnhaol. Yn nhermau eraill, gall adborth cael ei ystyried i fod yn ganlyniad. Er enghraifft, dywed Skinner (1938) trwy gyflyru gweithredol, mae unigolyn yn gwneud cysylltiad rhwng ymddygiad penodol gyda chanlyniad, sef adborth. Felly yn ôl fy arsylwadau, roedd y plant am geisio ateb y cwestiynau yn gywir er mwyn derbyn adborth cadarnhaol. Mae adborth cadarnhaol hefyd yn cryfhau ymddygiad trwy wobrwyo. Yn amlwg, yn ôl fy arsylwadau, roedd ‘bloeddio yn dawel ac yn wyllt’ yn wobr i’r plant am gael yr ateb yn gywir, gan ei fod yn gadael iddynt deimlo’n hyderus ac yn llwyddiannus. Bydd derbyn adborth ym mhellach yn caniatáu i’r plant ailadrodd ymddygiadau amheus, neu yn ôl fy arsylwadau, atebion cywir sydd yn profi dealltwriaeth y plant. Er hynny, mae adborth hefyd yn gallu cynnwys cosb, sef y gwrthwyneb i atgyfnerthiad, gan fod pwrpas cosbi yw gwahanu neu ddileu ymateb yn hytrach na’i gynyddu, (Skinner, 1938). Gall y damcaniaeth hwn effeithio ar ddeilliannau disgyblion yn ystod arfer yn y dyfodol oherwydd bydd plant yn fwy tebygol o ailadrodd yr ymddygiad hwn yn y dyfodol. Yn wrthwyneb i ddamcaniaeth Skinner, dadleuodd Bandura (1977) bod plant yn dysgu’n awtomatig trwy arsylwi yn hytrach na thrwy brofiad personol.

Er hynny, mae Bandura yn derbyn bod plant yn dysgu o atgyfnerthu a chosbi hefyd. Mae theory Bandura yn dod i’r casgliad bod arsylwi ymddygiad pobl eraill yn gallu effeithio ar ymddygiad unigolion. Mae Bandura (1989 a nodwyd yn Keenan, Evans a Crowley, 2016: 33) yn credu bod datblygiad plant yn fwy tebygol o ddigwydd trwy arsylwi neu gopïo. Er enghraifft, byddai Plentyn A yn gwrando ar eraill a chopïo eu hymddygiad. Bydd hyn felly yn galluogi i blant i ddysgu datganiadau hir ac ymadroddion cymhleth. Yn y dyfodol, gallai Plentyn A chael ei ddylanwadu gan ymddygiad Plentyn B. Fel y mae Bandura (1977) yn esbonio, os yw plant yn cael eu dylanwadu gan ymddygiad eraill, gall hyn effeithio ar eu gallu i feithrin dealltwriaeth o berthnasoedd a'r gymuned, i ddysgu ffactorau cymdeithasol megis gwerth ymddiriedaeth a chaniatáu ar gyfer datblygu empathi. Mae modelu ymddygiad yn darparu templed i blant ddysgu sgiliau newydd a chymhwyso’r sgiliau hyn yn y dyfodol. Trwy ddarparu profiadau cadarnhaol i blant yn y gweithdrefnau presennol, gall y profiad hwnnw effeithio ar weithdrefnau yn y dyfodol, (Claar, Walker a Smith, 2002). Ar y llaw arall, mae astudiaethau yn dangos bod yna leoliadau eraill, megis y cyfryngau sydd wedi cael eu canfod i fod yn gyfrwng dysgu sydd yn dylanwadu ar ymddygiad plant, (Rudy, Popova a Linz, 2010).

Damcaniaeth arall sydd yn gysylltiedig ag adborth yw sgaffaldio. Diffinnir sgaffaldio fel proses oedolyn sydd yn rheoli neu yn cefnogi ambell elfen o dasg sydd y tu hwnt i alluoedd y plant. Mae hyn yn galluogi i athrawon ganolbwyntio ar yr hyn mae plant yn gallu ei gyflawni. Felly, er mwyn i’r cymorth bod yn berthnasol a llwyddiannus, rhaid i’r cymorth fod yn addas i alluoedd y plant, (Siencyn, 2010: 16). Dywed Woods, Brunder a Ross (1976), wrth i’r plant dod yn fwy cymwys gyda chefnogaeth athrawon, mae’r sgaffaldio yn cael ei dynnu yn ôl yn raddol, gan hyrwyddo mewnoli a hunanreoleiddiol. Yn yr un modd, mae Bruner (1983) yn nodi bod sgaffaldio yn caniatáu i blant i ymgeisio, i wneud camgymeriadau ac i ymyrryd priodol i gael ei dynnu yn ôl ar ôl ei weithredu, wrth i blant ddod yn fwy reoleiddiedig. Trwy wneud hyn, mae athrawon yn rhoi’r cyfle i adborth ymateb cychwyn i ddigwydd, (Wells, 1999). Cred Vygotsky (1978) y gallai'r sgaffaldiau rhwng oedolyn a phlentyn yn y parth datblygiad procsimol wella medrau meddwl lefel uwch plant a bod yn fuddiol i ddatrys problemau annibynnol yn eu dyfodol. I’r gwrthwyneb, mae Van Der Stuyf (2002) yn honni bod athrawon sydd heb gael hyfforddiant digonol yn gweld hi’n anodd adnabod, dewis a dylunio sgaffaldio priodol i’r plant.

Dylai athrawon rhoi mewnbwn sensitif ac addas er mwyn hybu dysgu ac i sicrhau bod gan y plant amser, lle, a chyfleoedd i ddarganfod wrth i’r athrawon bod ochr yn ochr â’r plant, (Siencyn, 2010: 91). Dylai athrawon hefyd cyflwyno adborth yn gadarnhaol fel bod plant yn gweld hi’n hawdd deall a chymell tuag at nod penodol. Er mwyn sgaffaldio yn effeithiol, mae ymchwilwyr wedi dod o hyd i wahanol fodelau o adborth sydd yn cyffredinoli ymateb yr athrawon. Mae graddfa reoleiddiol o adborth sydd yn cynnwys 13 pwynt yn dechrau o 0 (sef le mae’r athro yn gofyn i’r plant i ddod o hyd i wall a’u cywiro yn annibynnol), hyd at 12 (le mae’r athro yn darparu enghreifftiau o’r patrwm cywir pan mae dulliau eraill o gymorth yn methu i gynhyrchu gweithredu ymatebol priodol), (Aljaafreh a Lantolf, 1994). Enghraifft o sgaffaldio o fewn fy arsylwadau oedd yr athrawes yn gofyn i’r plant i rannu eu syniadau er mwyn gwirio eu dealltwriaeth. Cafodd syniad newydd eu rhannu, ddarparodd yr athrawes amser i feddwl, wedyn wnaeth yr athrawes gofyn cwestiwn strategol. Roedd yr athrawes yn sicrhau bod plant yn gyswllt oherwydd gall unrhyw un cael ei alw i roi ergyd ar yr hyn a drafodwyd. Felly pan roedd Blentyn A yn gweld hi’n anodd ateb y cwestiwn, roedd yr athrawes yn rhoi’r cyfle i Blentyn B ceisio ateb y cwestiwn, cyn rhoi adborth i’r ddau. Mae’n amlwg felly bod adborth yn bwysig er mwyn gwneud yn siŵr bod y sgaffaldio yn effeithiol ac yn bwrpasol, gan ganiatáu i athrawon ffurfio ymateb priodol ac i gefnogi’r plant yn gydlynol. Fodd bynnag, mae’n bwysig cofio bod y cymorth hwn yn digwydd dros dro.

Yn wahanol i ddamcaniaethau cymdeithasol, mae damcaniaeth ymddygiadol hefyd yn gyswllt ag adborth. Mae’r damcaniaethau yma yn credu y gall ymddygiad dymunol cal eu dysgu trwy ailadrodd ochr yn ochr ag adborth gan yr athro. Yn 1927 cynhaliodd Pavlov arbrawf a oedd yn profi bod adborth cadarnhaol yn annog llwyddiant tra bod adborth negyddol yn annog ymddygiad annymunol. Wnaeth Pavlov dysgu cŵn i gynhyrchu poer wrth glywed y gloch, gan gysylltu’r sŵn gydag amser bwyd. Erbyn diwedd yr arbrawf roedd y cŵn yn cynhyrchu poer pan roeddent yn clywed y gloch, er nid oedd unrhyw fwyd, (Pavlov, 1927). Mae’n amlwg felly roedd yr ymddygiad roedd y cŵn wedi dysgu wedi deillio o gyfres o ddigwyddiadau profiadol, ac nid phrosesau meddwl ymwybodol. Felly yn yr ystafell dosbarth, gall atgyfnerthu positif digwydd drwy ganmoliaeth lafar, deimlad o gyflawniad neu farc da er enghraifft. Gwelir felly bod y damcaniaeth yma yn cysylltu gyda fy nigwyddiad dysgu dewisol. Serch hynny, gall cymhelliant y plant i ddysgu gostwng a chael effaith negyddol os ydy’r ganmoliaeth ar lafar yn cael ei dynnu yn ôl, (Skinner, 1938). Felly bydd atgyfnerthu positif yn effeithio ar ddeilliannau plant yn ystod arfer yn y dyfodol oherwydd mae atgyfnerthiadau positif yn symbyliadau dymunol sydd yn cynyddu’r tebygolrwydd o’r ymddygiad i ddigwydd yn y dyfodol.
Sylwebaeth

Yn y sylwebaeth hon, byddaf yn canolbwyntio yn benodol ar y gornel ddarllen, y defnydd o dechnoleg, yn bennaf bwrdd gwyn rhyngweithiol, ysgol goedwig o fewn yr amgylchedd awyr agored, yr ardal chwarae rôl yn ogystal â rhai celfi effeithiol. Mae Skinner (1954) yn awgrymu y dylai amgylchedd ystafell dosbarth fod yn ddefnyddiol i ddysgu myfyrwyr. Ni ddylai’r amgylchedd yma rheoli dysgu plant gyda chanlyniadau. Yn ogystal â hyn, gwelir fod ysgolion Montessori yn rhoi pwyslais mawr ar amgylchedd effeithiol yn yr ystafell dosbarth. Mae’r ystafell dosbarth yn cael ei rhannu mewn i bum maes gwahanol, megis mathemateg, iaith, diwylliant, synhwyraidd a bywyd ymarferol. Mae ymchwil yn pwysleisio bod ystafell ddosbarth strwythuredig yn helpu'r athro i fonitro symudiad y plant ac i sicrhau bod y fath symudiad yn bwrpasol. Mae hyn hefyd yn galluogi athrawon i gefnogi, arwain ac annog plant, yn ogystal ag annog rhyngweithio plentyn-plentyn ac athro-plentyn, (Campbell, 2002: 28). Yn yr un modd, mae Kelman a Smith (2003: 8) yn nodi dylai’r dosbarth delfrydol fod yn ddiddorol, ysgogol a chymhellol i’r plant. Credaf yn gryf felly y mae’r ffordd gorau i wneud hyn yw rhannu’r dosbarth yn nhermau ardaloedd. Er mwyn annog plant i ddefnyddio gwahanol ardaloedd, yn enwedig pan maent yn newydd i’r dosbarth, mae’n syniad rhoi themâu i’r ardaloedd gan roi ffocws manwl ar ei defnydd. Dywed Laffey (2004: 366) bod gan yr ystafell dosbarth delfrydol ymdeimlad cryf o gymuned, gyda llawer o lyfrau a chanolfannau gweithgaredd o gwmpas yr ystafell. Gan ystyried yr hyn a dwedwyd gan Laffey, rydw i wedi cynllunio ystafell dosbarth delfrydol gyda nifer o ardaloedd dysgu o gwmpas y dosbarth.
· Y gornel darllen
Un o’r ardaloedd dysgu yma yw'r gornel darllen le bydd yna nifer o lyfrau addas ar gyfer dysgu’r plant, gan fod llyfrau yn ganolog i’r sefydliad ar gyfer llythrennedd, (Campbell, 2002: 73). Penderfynais leoli’r ardal darllen mewn cornel y dosbarth oherwydd mae’n darparu dwy ffin gorfforol yn ogystal â dwy wal ar gyfer arddangosfeydd o lyfrau, gorchuddion llyfrau, posteri a lluniau plant, (Ibid: 74). Gwelir bod pwysigrwydd cornel darllen wedi bod yn amlwg ers nododd arolwg o 120 ysgolion cynradd a 470 o ystafelloedd dosbarth yn y DU y derbyniad eang o’r angen am gornel darllen, (HMI, 1991; a nodwyd yn Campbell, 1995: 73). Mae cornel darllen yn bwysig er mwyn hybu creadigrwydd ac i gynhyrchu darllenwyr hyderus, cymwys ac annibynnol, (Annandale, 2004: 5). Mae hyn yn gysylltiedig ag adroddiad dyfodol llwyddiannus sy’n hybu ysgolion i ddilyn pedwar diben, sy’n cynnwys helpu plant i fod yn ddysgwyr uchelgeisiol, galluog sydd hefyd yn gyfranwyr creadigol er enghraifft, (Donaldson, 2015). Gall themâu fod yn hawdd cysylltu gyda’r cornel darllen gan y gellid seilio’r thema ar lyfr penodol. Yn ystod fy arsylwadau, roedd thema wedi’i seilio ar y llyfr ‘Beth Nesaf’ gan Jill Murphey (gwelir Atodiad 1). Felly, o fewn y cornel darllen, roedd yna lyfrau yn seiliedig ar y gofod, eirth a thrafnidiaeth er enghraifft. Mae cornel darllen ym mhellach yn caniatáu lle i adlewyrchu a meddwl tawel, (Desailly, 2012: 66). Ar ôl trafod gyda phlentyn ym mlwyddyn pedwar, dwedodd ef mae’r cornel darllen oedd un o’i hoff ardaloedd, oherwydd mae yna lawer o lyfrau iddo ddewis. Dywedodd bod yna nifer o lyfrau yn y cornel darllen nad yw erioed wedi darllen o'r blaen, felly mae'n gynnig llawer o amrywiaeth iddo, a hefyd yn rhoi'r cyfle iddo ddatblygu ei sgiliau darllen. Mae gwaith Annandale (2004: 27) yn cefnogi hyn gan eu bod yn datgan bod darllen yn annibynnol yn galluogi i blant cymryd gofal o’u darllen eu hun. Maent yn gallu dewis llyfrau eu hun, darllen yn dawel a hefyd i gymryd cyfrifoldeb i oresgyn unrhyw heriau maent yn dod ar draws wrth ddarllen. Yn ogystal ag hyn, mae cornel darllen yn galluogi plant i ddarllen testunau ar gyfer mwynhad, cymhwyso strategaethau darllen, dilyn eu hoff awduron neu ddewis testunau sydd yn cyd-fynd a’u diddordebau er enghraifft, (Ibid: 27). Mae’n bwysig felly dyrannu amser pob dydd ar gyfer darllen annibynnol.
· Technoleg- Y bwrdd gwyn rhyngweithiol
Wrth ddewis ychwanegu bwrdd gwyn rhyngweithiol yn y dosbarth delfrydol, roedd yn bwysig ystyried bod technoleg amlgyfrwng ac aml-foddol yn bresennol o fewn addysg erbyn heddiw, ac maent yn aml yn cael ei defnyddio trwy ddulliau rhyngweithiol megis byrddau gwyn er enghraifft. Yn ôl English (2006: 12) maent yn ddull sydd yn cyflwyno gwybodaeth i’r dosbarth cyfan. Ar y llaw arall, mae Beauchamp (2012: 8) yn dadlau bod hi wastad wedi bod yn bosib cyflwyno gwybodaeth mewn gwahanol ddulliau gan ddefnyddio dyfeisiau hŷn megis taflunwyr, sleidiau ffotograffig a fideo er enghraifft. I’r gwrthwyneb, erbyn heddiw, mae byrddau gwyn rhyngweithio yn tueddu i ddominyddu defnydd TGCh o fewn y dosbarth trwy gyflwyno cyflwyniadau, testunau a thudalennau gwe, (Beauchamp & Kennewell,  2010). Mae’r bwrdd gwyn rhyngweithiol ymhellach yn cyflwyno gwybodaeth yn glir, yn defnyddio graffeg liwgar yn effeithiol, yn gyflym iawn ac yn hybu dysgu cydweithredol, (Gage, 2004). Wrth arsylwi, gwelais ddefnydd effeithiol o’r bwrdd gwyn rhyngweithio pan wnaeth yr athrawes yn Ysgol A gwneud gweithgaredd rhifau rhagorol drwy ei gyflwyno ar bwynt pŵer. Dywed John a Sutherland (2005: 406) bod defnyddio’r technolegau o’r fath wedi cynnig y posibilrwydd o ymestyn a dyfnhau dysgu yn yr ystafell ddosbarth. Mae’n amlwg hefyd bod y defnydd o’r bwrdd gwyn rhyngweithiol yn dal sylw'r plant, annog siarad gan hefyd cyfrannu at ddatblygu sgiliau gwybyddol, (Beauchamp, 2012: 91; Gage, 2004). Fodd bynnag, ni ellid yr athrawon gwneud yr uchod heb sgiliau TGCh penodol. Yn anffodus, awgrymir nid yw pob athro yn ymgymerwyr digon medrus ac nad ydynt yn ymarfer digon gydag ystod eang o offer TGCh er mwyn manteisio'n llawn ar argaeledd y bwrdd. Mae’n amlwg felly bod yna diffyg hyfforddiant, (Beauchamp a Kennewell, 2013). Awgrymir felly dylai athrawon datblygu ei sgiliau bwrdd gwyn rhyngweithiol er mwyn ei defnyddio yn y dosbarth yn effeithiol.
· Ysgol goedwig
Credaf yn gryf bod yr amgylchedd dysgu awyr agored yn hynod o bwysig i les blant heddiw. Mae hyn yn gytûn gyda Knight (2009) sydd yn awgrymu bod y math cywir o brofiadau awyr agored yn fuddiol i les plant. Yn fy marn i, mae ysgol goedwig yn brofiad awyr agored pwysig. Nod ysgol goedwig yw gwneud newidiadau mawr i fywydau plant trwy roi’r cyfle i blant i fynd i amgylchedd gwyllt lle byddant yn ymgysylltu â’r amgylchedd mewn modd sydd yn cael ei arwain gan y plentyn, (Moyles, 2010: 191). Er bod ysgol goedwig yn cael ei ystyried i fod yn beryglus, mae cymryd risgiau yn cael ei ystyried i fod yn ganolog, (Ibid). Er enghraifft, wrth gwblhau fy nghymhwyster lefel 2 ysgol goedwig, cafodd y sesiynau ei gynnal ym mhob math o dywydd, boed yn bwrw glaw, yn dwym neu’n wyntog er enghraifft. Gwelir yn ystod y sesiynau yma bod ysgol goedwig yn cynnig cyfleoedd i blant i gyflawni a gwella hunan-barch a hyder trwy ddysgu ymarferol. Ymhellach, mae ysgol goedwig nid yn unig yn canolbwyntio ar ddysgu am natur, mae ysgol goedwig hefyd wedi’i gysylltu â’r pynciau cwricwlwm cenedlaethol a’r cyfnod sylfaen megis Mathemateg, Saesneg a Gwyddoniaeth, (O’Brien, 2007). Gellir hefyd dadlau bod ysgol goedwig wedi’i gysylltu â phynciau eraill. Mae'r sesiynau yma yn rhoi’r cyfle i blant ymgymryd â nifer o weithgareddau yn amrywio o ddefnyddio offer naturiol i greu celf, i wrando ac ymateb i straeon er mwyn gwella sgiliau iaith a chyfathrebu, (Davis a Waite, 2005). Mae theori Pestalozzi wedi dylanwadu ar yr arfer cyfredol gan fod plant bellach yn cael eu cefnogi i ennill annibyniaeth, gan ffocysu ar ddysgu sy’n canolbwyntio ar blant, (Irvine, 1975). Felly, rydw i wedi dewis pwysleisio’r defnydd o ysgol goedwig gan ei fod wedi cael ei fabwysiadu’n ehangach, ac mae ymarferwyr yn credu ei fod yn darparu profiadau dysgu a datblygu effeithiol i blant, (Harris, 2007).

Wrth feddwl am brofiad fy hun, mae gan bob dosbarth yn y cyfnod sylfaen ardal chwarae rôl, felly rydw i wedi ei chynnwys o fewn fy nosbarth delfrydol. Yn ôl Griffiths (2010: 123), pwysigrwydd chwarae rôl yw rhoi cyfleoedd i blant gynllunio a thrafod mewn cydweithrediad â'u cyfoedion. Mae amgylcheddau cymdeithasol yn helpu i ryddhau'r plentyn rhag pryder. Gwelir wrth arsylwi roedd thema’r wythnos wedi’i seilio ar y llyfr ‘Beth Nesaf’ gan Jill Murphey, (gwelir Atodiad 1). Roedd yr ardal chwarae rôl yn cynnwys adnoddau a oedd yn berthnasol i’r llyfr megis bocs cardfwrdd, offer cegin a thedi er enghraifft er mwyn hybu’r plant i chwarae rôl gyda chyfeirnod i’r llyfr.  Mae’n amlwg felly bod ardal chwarae rôl yn rhoi’r cyfle i blant i fod yn ddychmygol. I gefnogi hyn, awgrymir Kelman a Smith (2003: 13) dylai'r athrawon sicrhau bod detholiad o eitemau amlddiwylliannol yn gysylltiedig â'r thema ac yn cael eu cynnwys lle bo hynny'n briodol. Ar y llaw arall, mae Rogers ac Evans (2007) yn dadlau bod gor strwythuro chwarae rôl plant yn codi cwestiynau pwysig ynglŷn ag i ba raddau mae gan blant y cyfle i ymarfer dewis a gwneud penderfyniadau ynghylch natur eu chwarae. Dywed hefyd bod ardaloedd chwarae rôl yn gyfyngedig ac o ganlyniad yn newid y ffordd mae plant yn gwneud newidiadau digyfnewid i’w hamgylchedd er mwyn dilyn eu diddordebau wrth chwarae. Un damcaniaethwr sy’n cefnogi hyn yw Montessori, a oedd yn canolbwyntio ar annibyniaeth plant trwy gynllunio amgylcheddau yn ofalus, er enghraifft, trwy greu ardal chwarae rôl. Mae'r ddamcaniaeth hon wedi'i chynllunio i hyrwyddo datblygiad plant trwy gynnig rhyddid symud, dewis a mynegiant iddynt, (Isaacs, 2012, p69.)
· Celfi
Er mwyn creu amgylchedd cyfforddus i blant, rwyf wedi cynnwys celfi cyfeillgar i blant fel eu bod yn gyfrifol am eu hamgylchedd eu hunain. Credaf fod amgylchedd cludadwyedd ac aml-swyddogaeth yn allweddol, yn enwedig mewn ysgolion sydd wedi’u pennu’n drwm gan adrannau ariannol. Felly, mae fy nosbarth delfrydol yn cynnwys byrddau synhwyraidd a byrddau uchder cyfeillgar i blant. Bydd hyn yn galluogi i'r plant cymryd cyfrifoldeb am eu dysgu, eu sgiliau a’u chymwyseddau sydd yn galluogi iddynt wneud penderfyniadau eu hun a gweithredu’n annibynnol, (Stonehouse, 2011). Mae hyn ym mhellach yn helpu i ddatblygu addysgwyr hunan rheoledig sydd yn glynu'n well i addysg gynnar trwy’r parth datblygiad procsimol. Parth datblygiad procsimol yw’r pellter rhwng gallu’r plentyn i gyflawni tasg o dan arweiniad yr oedolyn gyda chydweithredu rhwng cymheiriaid a gallu’r plentyn i ddatrys problem yn annibynnol, (Vygotsky, 1978). Wrth ystyried parth datblygiad procsimol, credaf mai’r plant sydd yn glynu’n gynnar fel rheol yn cynhyrchu canlyniadau gwell yn ddiweddarach mewn addysg. Bydd cynnwys sinc yn ffocws defnyddiol er mwyn i’r plant arbrofi gyda chitiau lluniadu, deunyddiau crefft, byrddau gwyn unigol ar gyfer rhannu syniadau neu gyfrifiadau, a silffoedd storio a droriau ar gyfer prosiectau plant yn ogystal â deunyddiau, (Desailly, 2012: 66). Mae bagiau ffa a chadeiriau meddal hefyd wedi’i chynnwys o fewn fy nosbarth delfrydol er mwyn cynnig amgylchedd cysurus i’r plant, (Campbell, 2002: 74).

Casgliadau

Gan ystyried yr uchod, mae’n amlwg bod fy nigwyddiad dysgu yn cysylltu â damcaniaethau dysgu ac addysgu. Yn oleuni hyn, er mwyn gwneud arsylwadau mwy dibynadwy a ddilys, byddwn yn argymell gwneud arsylwadau dros gyfnod fwy o amser, gan hefyd defnyddio amrywiaeth o ddulliau arsylwi er mwyn dod o hyd i gasgliad o ddata. Bydd defnyddio amrywiaeth o ddulliau arsylwi yn galluogi i’r arsylwadau canolbwyntio ar wahanol ddatblygiadau, er enghraifft datblygiad gwybyddol, corfforol a chymdeithasol. Bydd hyn hefyd yn caniatáu i mi gymryd nodiadau manylach, cofnodi cyfweliadau gyda recordydd llais ac yna trawsgrifio a hefyd i ddefnyddio samplu amser er enghraifft.
 Er mwyn datblygu elfennau amgylchedd dysgu effeithiol, rydw i wedi creu poster digidol i ddangos sut byddwn yn defnyddio’r wybodaeth a ddarganfuwyd o’r arsylwadau. Mae hyn yn cael ei esbonio yn y sylwebaeth gyda chefnogaeth damcaniaethwyr perthnasol, gan awgrymu sut gallwch ddefnyddio’r damcaniaethau hyn i gyd-destunau dosbarth.

[bookmark: cysill]Atodiad 1

[image: ]


Cyfeiriadau

Aljaafreh, A.L. & Lantolf, J.P. (1994). Negative feedback as regulation and second language learning in the zone of proximal development. The Modern Language Journal. 78 (4), pp.465-483.
Annandale, K. (2004). First Steps Reading Resource Book. Port Melbourne, Vic: Harcourt.

Bandura, A. (1977). Social learning theory. Englewood Cliffs, NJ: Prentice Hall.

Beauchamp, G. (2012). ICT in the primary school. Harlow: Pearson Education Limited. pp.1-150.
Beauchamp, G. & Kennewell, S. (2010). Interactivity in the classroom and its impact on learning. Computers & Education. 54 (3), pp.759-766.
Beauchamp, G. & Kennewell, S. (2013). Transition in pedagogical orchestration using the interactive whiteboard. Education and Information Technologies. 18 (2), pp.179–191.
BERA. (2018). Ethical Guidelines for Educational Research. Available: http://www.bera.ac.uk/. Last accessed 26th Sept 2018.

Black, P. & William, D. (1999). Assessment for Learning: Beyond the Black Box. Cambridge: Universiy of Cambridge School of Education.

Bruner, J. (1983). Child’s Talk: Learning to Use Language. New York: Norton.
Campbell, R. (2002). Reading in the Early Years. 2nd ed. London: Open University Press.

Claar, R.L., Walker, L.S., & Smith, C.A. (2002). The influence of appraisals in understanding children’s experiences with medical procedures. Journal of Pediatric Psychology. 27 (7), pp.553-563.

Davis, B, & Waite, S. (2005). Forest Schools: An evaluation of the opportunities and challenges in Early Years. University of Plymouth.
Desailly, J. (2012). Creativity in the Primary Classroom. 2nd ed. London: SAGE.

[bookmark: _GoBack]Donaldson, G. (2015). Successful Futures: Independent Review of Curriculum and Assessment Arrangements in Wales. UK: OGL.

Ellis, S. & Tod, J. (2015). Promoting behaviour for learning in the classroom effective strategies, personal style and professionalism. Oxon: Routledge.

English, R. (2006). Maths and ICT in the Primary School: A Creative Approach. Oxon: Routledge.

ESTYN. (2017). Inspection Report Template. Available: https://www.estyn.gov.wales/sites/default/files/documents/Ysgol%20Llanhari%20en.pdf. Last accessed 7th Oct 2018.

Gage, J. (2004). How to Use an Interactive Whiteboard Really Effectively in Your Primary Classroom. Oxon: Routledge. 

Griffiths, F. (2010). Supporting Children’s Creativity through Music, Dance, Drama and Art: Creative conversations in the Early Years. London: Routledge.

Harris, F. (2017). The nature of learning at forest school: practitioners' perspectives. Education 3-13. 45 (2), pp.272-291.
Heritage, M. (2010). Formative assessment making it happen in the classroom. London: SAGE. 

Hobart, C. & Frankel, J. (2004). A Practical Guide to Child Observation and Assessment. 3rd ed. Cheltenham: Nelson Thornes. 
Isaacs, B. (2012). Understanding the Montessori Approach. Oxon: Routledge Ltd. 
Irvine, P. (1975). Pioneers in Special Education – Johann Heinrich Pestalozzi. The Journal of Special Education. 9 (1).
Keenan, T., Evans, S., a Crowley, K. (2016). An Introduction to Child Development. 3rd ed. London: SAGE.
Kelman, K. & Smith, S. (2003). Creative Development (Goals for the Foundation Stage). Leamington Spa: Scholastic.

Knight, S. (2009). Forest School and Outdoor Learning in the Early Years. London: SAGE. 

Laffey, J. (2004). Appropriation, mastery and resistance to technology in early childhood preservice teacher education. Journal of Research on Technology in Education. 36 (1), pp.361-382. 

Martinez, F., Taut, S., & Schaafa, K. (2016). Classroom observation for evaluating and improving teaching: An international perspective. Studies in Educational Evaluation. 49 (1), pp.15-29.
Moyles, J. (2010). The Excellence of Play. 3rd ed. London: Open University Press.
Mujis, D. & Reynolds, D. (2011). Effective Teaching: Evidence and Practice. 3rd ed. London: SAGE.

O'Brien, L. (2009). Learning outdoors: the Forest School approach. Education 3-13. 37 (1), pp.45-60.
O'Leary, M. (2016). Reclaiming Lesson Observation: Supporting excellence in teacher learning. Oxon: Routledge.

Papatheodorou, T., Luff, P., & Gill, J. (2013). Child Observation for Learning and Research. Oxon: Routledge.
Pavlov, I. P. (1927). Conditioned reflexes: an investigation of the physiological activity of the cerebral cortex. Oxford, England: Oxford Univ. Press.
Petty, G. (2006). Evidence-based teaching: a practical approach. Cheltenham: Nelson Thornes.

Pollard, A. (2014). Reflective Teaching in Schools. 4th ed. London: Bloomsbury.

Pollard, A. & Bourne, J. (1994). Teaching and Learning in the Primary School. Oxon: Routledge. 

Rogers, S. & Evans, J. (2007). Rethinking role play in the Reception class. Educational Research. 49 (2), pp.153-167.
Rudy, R., Popova, L., & Linz, D. (2010). The context of current content analysis of gender roles: An introduction to a special issue. Sex Roles. 62 (11),pp. 705-720.

Siencyn, S. W. (2010). Y Cyfnod Sylfaen 3-7oed: Athroniaeth, Ymchwil ac Ymarfer. Caerfyrddin: Prifysgol Cymru Y Drindod Dewi Sant.

Skinner, B. F. (1938). The Behavior of organisms: An experimental analysis. New York: Appleton-Century.
Skinner, B. F. (1954). The Science of Learning and the Art of Teaching. Havard Educational Review. 24 (2), pp.86-97.

Stonehouse, A. (2011). The ‘third teacher’ – creating child friendly learning spaces. Putting Children First, the magazine of the National Childcare Accreditation Council. 38 (1), pp.12-14.
Tilstone, C. (1988). Observing, Teaching and Learning. Oxon: David Fulton Publishers.
UNCRC. (1989). United Nations Convention on the Rights of the Child (UNCRC), Geneva: United Nations. 
Van Der Stuyf, R. R. (2002) ‘Scaffolding as a Teaching Strategy’. Adolescent Learning and Development. pp.2-13.
Vygotsky, L. S. (1978). Mind in society: The development of higher psychological processes. Cambridge, MA: Harvard University Press.
Wells, G. (1999). Dialogic Inquiry: Towards a Sociocultural Practice and Theory of Education. New York: Cambridge University Press. 
Wheldall, K. & Merrett, F (1989). Positive Teaching. London: Paul Chapman Publishing.

Wood, D., Bruner, J.S. & Ross, G. (1976). The role of tutoring in problem solving. Journal of child psychology and psychiatry. 17 (2), pp.89-100.
Wragg, E. C. (2012). An introduction to classroom observation. New York: Routledge.
Yu, G. (2004). Perception, practice and progress: Significance of scaffolding and zone of proximal development for second or foreign language teachers. Asian EFL Journal. 6 (4), pp.1-24.




19

image1.jpeg




